Պանելային քննարկում «Ֆլեշ» հեռուստասերիալի դերասանական կազմի հետ 2015 թվականի *PaleyFest*-ում
**Պանելային քննարկում** (նաև՝ *պանելային բանավեճ* կամ պարզապես՝ *պանել*), որոշակի թեմայի քննարկում մի խումբ մարդկանցով լսարանի առջև, որպես կանոն, գիտական, գործարար կամ ակադեմիական կոնֆերանսների, երկրպագուների համաժողովների կամ հեռուստատեսային շոուների ժամանակ։ Սովորաբար քննարկումը վարում է մոդերատորը, որը ղեկավարում է քննարկումը, երբեմն հարցեր է տալիս լսարանին և փորձում է քննարկումը դարձնել տեղեկունակ և հետաքրքիր։

Ձևաչափ
------

 «Քայլող մեռյալները» սերիալի պանելային քննարկման հաղորդավար Քրիս Հարդվիքը լուսանկարվում է դերասաններ Էնդրյու Լինքոլնի, Սթիվեն Յոնի, Լոուրեն Քոհենի, Մայքլ Քադլիցի և Դանայ Գուրիրայի հետ 2014 *Comic-Con*-ում։
Պանելային բանավեճի տիպիկ ձևաչափը մոդերատորի ելույթն է լսարանի առջև։

Պանելային քննարկումների ձևաչափն օգտագործում են այնպիսի հեռուստատեսային շոուներ, ինչպիսիք են Real *Time with Bill Maher*-ը, *Loose Women*-ը, *The Nightly Show with Larry Wilmore*-ը, այն մասամբ օգտագործում է նաև *Meet the Press*-ը։ Այս ձևաչափը հանդիպում է նաև հեռուստատեսային վիկտորինաներում, օրինակ՝ *QI*-ում և *Never Mind the Buzzcocks*-ում․ այս դեպքում երբեմն օգտագործվում է «պանելային խաղեր» եզրույթը։

Երկրպագուների կոնվենցիաներ
--------------------------

Պանելային քննարկումները սկսել են ժողովրդականություն վայելել գիտաֆանտաստիկ ժանրի երկրպագուների կոնվենցիաներում, ինչպիսիք են, օրինակ, *San Diego Comic-Con*-ը և *New York Comic-Con-*ը, որոնց մասնակցելու համար մարդիկ հերթ են կանգնում։ Նման միջոցառումների ժամանակ երբեմն կարելի է դիտել դեռ չթողարկված ֆիլմերի կամ համակարգչային խաղերի հատվածներ։ Պարզվել է, որ նման նախնական ցուցադրությունները մեծացնում են բլոկբաստերների ժողովրդականությունը հետագա տարիներին։

Կինոարդյունաբերությունում առաջին նման քննարկումներից մեկը տեղի է ունեցել 1976 թվականին *San Diego Comic-Con*-ում, երբ հրապարակախոս Չառլզ Լիփինքոթը «փոքր-ինչ թերահավատ տրամադրված» հանդիսատեսին ներկայացրել է «Աստղային պատերազմներ» ֆիլմի սլայդ-շոուն։ Հինգ տարի անց *San Diego Comic-Con 1981*-ում, երբ այս պրակտիկան դեռ տարածված չէր, «Շեղբի վրայով վազողը» ֆիլմի քննարկման ժամանակ ցուցադրվել է կարճ ֆիլմ-անոնս։ 2000 թվականին «Մատանիների տիրակալը։ Մատանու եղբայրություն» ֆիլմի նախադիտումը սկիզբ է դրել բարձր ժողովրդականություն վայելող պանելային ներկայացումների դարաշրջանին։

Տես նաև
-------

* Մամլո ասուլիս

Ծանոթագրություններ
------------------

1. ↑  "Panel Discussions". Nature Education. Արխիվացված է the original 2017 թ․ մարտի 1-ին. Retrieved 2015 թ․ ապրիլի 16. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  Kirsner, Scott (2013 թ․ մայիսի 30). "How To Moderate a Panel Like a Pro". *Harvard Business Review*. Արխիվացված է the original 2019 թ․ մայիսի 27-ին. Retrieved 2015 թ․ ապրիլի 16. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "Inside Our Schools: Teen-Age Congress". *Billboard*. 1952 թ․ ապրիլի 12. Արխիվացված է the original 2016 թ․ մայիսի 8-ին. Retrieved 2015 թ․ ապրիլի 17.
4. ↑  Hruby, Patrick (2012 թ․ մարտի 28). "Bill Maher's 'Real Time': The survival manual for conservative panelists". *Washington Times*. Արխիվացված է the original 2012 թ․ հունիսի 15-ին. Retrieved 2015 թ․ հոկտեմբերի 31.
5. ↑  Sacks, Ethan (2014 թ․ սեպտեմբերի 27). "New York Comic Con will start with 10-day 'Super Week' as convention grows in size and popularity". *New York Daily News*. Արխիվացված է the original 2015 թ․ ապրիլի 18-ին. Retrieved 2015 թ․ ապրիլի 16.
6. ↑  Lamar, Cyriaque (2013 թ․ հուլիսի 17). "4 Miserable Experiences You Can't Avoid at Comic-Con". *Cracked*. Արխիվացված է the original 2015 թ․ ապրիլի 17-ին. Retrieved 2015 թ․ ապրիլի 16.
7. ↑  *Burke, Liam* The Comic Book Film Adaptation: Exploring Modern Hollywood’s Leading Genre. — Univ. Press of Mississippi, 2015. — С. 125.
8. ↑  "The 10 Most Memorable Panels In Comic-Con History". *Film.com*. 2013 թ․ հուլիսի 16. Արխիվացված է the original 2015 թ․ ապրիլի 17-ին. Retrieved 2015 թ․ ապրիլի 16.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 4614247-2 · Microsoft: 2781433648 |

 |